
PRILOGA 1

ZAPISNIK
35. REDNE SEJE OBČINSKEGA SVETA OBČINE IG 
z dne, 16. 9. 2026, ob 17. uri v dvorani Centra Ig

Prisotni svetniki: Jože Ciber, Zdravko Grmek, Alenka Jeraj, Simon Krajzel, Marija (Mojca) Kučič, Rado Lovšin, Jože Virant, Jožica Drobnič, Mira Žagar, Marija Župec, mag. Aleš Tolar, Anton Modic, Zuhra Jovanovič. 
Odsotni svetnik: Mirko Merzel.

Ostali prisotni: Zlatko Usenik, Janez Miklič, Marjetka Pintarič Župec, Rok Perme, Petra Mihelič Jakič, Polona Skledar, Tanja Lenaršič, Bojana Birsa, Anita Nikolić, Sabina Prislan (SVS Dobravica), Marko Rožič (SVS Dobravica), Zlatko Ban (SVS Draga), Ana Brancelj (SVS Gornji Ig), Vlasta Kolar (SVS Iška Loka), Gašper Raztresen (SVS Kot), Jure Kumše (SVS Matena), Andrej Pikovnik (SVS Strahomer), Matija Božič (SVS Strahomer), Aleš Franjko (SVS Škrilje), Barbara J. Poznik (SVS Visoko Rogatec), Janez Modic (SVS Vrbljene). 

Dnevni red:

1. Obravnava in potrditev dnevnega reda
2. Obravnava in potrditev zapisnika 34. seje z dne 20. 5. 2026, zapisnikov 3. korespondenčne seje z dne 25. 5. 2026,  4. korespondenčne seje dne 9. 6. 2026, 5. korespondenčne seje z dne 2. 7. 2026, 6. korespondenčne seje z dne 17. 7. 2026 in 7. korespondenčne seje z dne 28. 8. 2026.
3. Realizacija sklepov 34. seje z dne 20. 5. 2026, 3. korespondenčne seje z dne 25. 5. 2026, 4. korespondenčne seje dne 9. 6. 2026, 5. korespondenčne seje z dne 2. 7. 2026, 6. korespondenčne seje z dne 17. 7. 2026 in 7. korespondenčne seje z dne 28. 8. 2026 
4. Obravnava in potrditev predloga Načrta ravnanja s stvarnim premoženjem Občine Ig za leto 2026 – 3. dopolnitev 
5. Obravnava in potrditev predloga Investicijskega programa »Celovita ureditev centra Ig – zelena Infrastruktura« 
6. Obravnava Odloka o podelitvi koncesije za opravljanje javne službe na področju zdravstvene dejavnosti družinske medicine in fizioterapije na območju občin Ig in Škofljica (1. branje) 
7. Obravnava in potrditev predloga Rebalansa 4 proračuna Občine Ig za leto 2026 
8. Seznanitev s Poročilom o opravljenem nadzoru nad izvajanjem gospodarske javne službe redno vzdrževanje javnih cest 
9. Pobude in vprašanja 

Ad 1
Dnevni red

Župan predlaga v potrditev dnevni red. 

Občinski svet Občine Ig potrdi dnevni red.
Glasovanje: 13 ZA, 0 PROTI, 0 VZDRŽANIH
Ugotovi se, da je bil dnevni red soglasno sprejet.

Ad 2
Obravnava in potrditev zapisnika 34. seje z dne 20. 5. 2026, zapisnikov 3. korespondenčne seje z dne 25. 5. 2026,  4. korespondenčne seje dne 9. 6. 2026, 5. korespondenčne seje z dne 2. 7. 2026, 6. korespondenčne seje z dne 17. 7. 2026 in 7. korespondenčne seje z dne 28. 8. 2026.

[bookmark: _Hlk101267603]Župan predlaga v potrditev zapisnik 34. redne seje Občinskega sveta Občine Ig ter zapisnike naslednjih korespondenčnih sej:
· 3. korespondenčne seje z dne 25. 5. 2026,
· 4. korespondenčne seje z dne 9. 6. 2026,
· 5. korespondenčne seje z dne 2. 7. 2026,
· 6. korespondenčne seje z dne 17. 7. 2026 in
· 7. korespondenčne seje z dne 28. 8. 2026.

Občinski svet Občine Ig potrdi zapisnik 34. redne seje Občinskega sveta Občine Ig ter zapisnike naslednjih korespondenčnih sej:
· 3. korespondenčne seje z dne 25. 5. 2026,
· 4. korespondenčne seje z dne 9. 6. 2026,
· 5. korespondenčne seje z dne 2. 7. 2026,
· 6. korespondenčne seje z dne 17. 7. 2026 in
· 7. korespondenčne seje z dne 28. 8. 2026.

Glasovanje: 13 ZA, 0 PROTI, 0 VZDRŽANIH
Ugotovi se, da so bili zapisniki soglasno sprejeti.

Ad 3
Realizacija sklepov 34. seje z dne 20. 5. 2026, 3. korespondenčne seje z dne 25. 5. 2026, 4. korespondenčne seje dne 9. 6. 2026, 5. korespondenčne seje z dne 2. 7. 2026, 6. korespondenčne seje z dne 17. 7. 2026 in 7. korespondenčne seje z dne 28. 8. 2026

[bookmark: _Hlk230173135]Janez Miklič, direktor občinske uprave predstavi realizirane sklepe 34. redne seje Občinskega sveta Občine Ig, in sicer: 

V Uradnem glasilu slovenskih občin št. 29/2026 so objavljeni naslednji sprejeti dokumenti:
· Odlok o rebalansu proračuna Občine Ig za leto 2026
· Sklep o ukinitvi zaznambe grajenega javnega dobra lokalnega pomena
· Sklep o določitvi cene socialno - varstvene storitve pomoči na domu v Občini Ig za obdobje 1. 7. 2026 do 31. 12. 2026
· Sklep o določitvi cene programov vrtca v Javnem zavodu Vrtec Ig 
  
REALIZACIJA SKLEPOV 3. KORESPONDENČNE SEJE OBČINSKEGA SVETA OBČINE IG z dne 25. 5. 2026
V Uradnem glasilu slovenskih občin št. 30/2026 je objavljena Sprememba Odloka o ustanovitvi javnega vzgojno - izobraževalnega zavoda Vrtec Ig.

REALIZACIJA SKLEPOV 4. KORESPONDENČNE SEJE OBČINSKEGA SVETA OBČINE IG z dne 9. 6. 2026
Potrjena novelacija Investicijskega programa za projekt Celovita ureditev centra Ig - ukrepi trajnostne mobilnosti, ki bo priloga na javni razpis trajnostne mobilnosti Ministrstva za okolje in prostor. 

REALIZACIJA SKLEPOV 5. KORESPONDENČNE SEJE OBČINSKEGA SVETA OBČINE IG z dne 2. 7. 2026 
Svetu Zavoda CUDV Draga je bilo dne 3.7.2026 posredovano pozitivno mnenje k imenovanju Roka Usenika za direktorja zavoda. 

[bookmark: _Hlk238718388]REALIZACIJA SKLEPOV 6. KORESPONDENČNE SEJE OBČINSKEGA SVETA OBČINE IG z dne 17. 7. 2026
Potrjen DIIP za nakup električnih kombijev je bil kot priloga k razpisu posredovan Borzen-u za pridobitev subvencije za e-vozila. 

REALIZACIJA SKLEPOV 7. KORESPONDENČNE SEJE OBČINSKEGA SVETA OBČINE IG z dne 28. 8. 2026
V Uradnem glasilu slovenskih občin št. 53/2026 je bila objavljena cena razvojnega programa vrtca v Vrtcu Ig.

Ad 4
[bookmark: _Hlk146613019]Obravnava in potrditev predloga Načrta ravnanja s stvarnim premoženjem Občine Ig za leto 2026 – 3. dopolnitev

Janez Miklič, direktor občinske uprave predstavi predlog Načrta pridobivanja, ki se dopolnjuje z brezplačnim prenosom zemljišč po katerih potekajo javne poti in so v lasti članov Agrarne skupnosti Iška vas in Iška. Skladno s sklepi iz Notarskega zapisnika Opr. št.: SV 702/2026 Občnega zbora Agrarne skupnosti Iška vas in Iška z dne 22.4.2026 se deleži na parc. št. 154/10, 202/4, 202/5, 203/1, 838/6, 838/7, 766, 765/1, *71/2 in 17 vse k. o. 1707 Iška vas brezplačno prenesejo v last Občine Ig.

S Sklepom Okrajnega sodišča v Ljubljani, Opr. št. III N 542/2025 Občina Ig pridobiva lastništvo nad zemljišči pri stanovanjskih blokih na Zagorici in sicer parc. št. 1857/15, 1857/23, 1857/25, 1857/26, 1857/27, 1875/29, 1858/3 in 1858/6 vse k. o. 1700 Ig. 
S Sklepom Okrožnega sodišča v Ljubljani, Opr. št. St 1476/2024 r.51 Občina Ig pridobiva dve zemljišči v naselju Brest na podlagi stečaja podjetja AGRIS d. o. o., in sicer parc. št. 804/58 in 804/70 obe k. o. 1702 Tomišelj.
 
Na Jelenovi ulici bo občina z menjalno pogodbo pridobila 1/3 deleža ceste na parc. št. 2432/6 k. o. 1700 Ig. 

V naselju Škrilje se bo z menjavo zemljišč parc. št. 663/6, 681/5 in 2272/53 k. o. 1708 Golo uredila nova dostopna pot.

V naselju Rastuka na Ponirkovi in Kalinovi ulici bo občina z odkupom polovičnega delež parc. št. 409/49 in z menjavo parc. št. 409/52 za parc. št. 409/51 vse k. o. 1700 Ig pridobila lastništvo v celoti.

Dopolni se tudi načrt razpolaganja z zemljišči. Zainteresiranemu občanu mejašu na Jelenovi ulici se odproda parc. št. 2432/90 in parc. št. 2432/89 obe k. o. 1700 Ig.

V naselju Gornji Ig neposredno ob cerkvi sv. Lenarta se mejašu, ki že poseduje zemljišče odproda parc. št. 1112/16 k. o. 1707 Iška vas.

Na prošnjo občanke iz Iške se prizna lastninska pravica na parc. št. 1642/46 k. o. 1707 Iška vas na podlagi sklenjene kupoprodajne pogodbe s Krajevno skupnostjo Iška vas v letu 1984. Kupnina je bila plačana krajevni skupnosti v celoti.


Župan je pojasnil, da je bil na občnem zboru agrarne skupnosti Iška vas in Iška sprejet sklep, na podlagi katerega se vsa zemljišča, ki v naravi predstavljajo obstoječe ceste in javne poti, neodplačno prenesejo v last in upravljanje Občine Ig.
Pojasni tudi, da upravnik stanovanjskih blokov na Zagorici ureja lastništvo zemljišč. V last Občine Ig tako prehaja zemljišče ob obzidju v širini dveh metrov, celotna dostopna cesta od zdravstvene postaje do otroškega igrišča (vključno z otroškim igriščem) ter povezovalna pot od otroškega igrišča med zadnjima dvema blokoma do pripadajočega parkirišča.
Obrazloži, da zemljišče v naselju Brest pri štiristanovanjskem objektu v okviru stečajnega postopka prehaja v last občine. Ker je ena izmed etažnih lastnic že izrazila interes za odkup zemljišča, je namera občine, da se po prenosu lastništva omogoči odkup ustreznih deležev zemljišča vsem štirim stanovalcem pod enakimi pogoji.

Sklep št. 1:
Občinski svet Občine Ig  potrjuje Načrta ravnanja s stvarnim premoženjem Občine Ig za leto 2026 - 3. dopolnitev.  
Glasovanje: 13 ZA, 0 PROTI, 0 VZDRŽANIH
Ugotovi se, da je bil sklep soglasno sprejet.

[bookmark: _Hlk101268574][bookmark: _Hlk106705470]Ad 5
[bookmark: _Hlk217309574]Obravnava in potrditev predloga Investicijskega programa »Celovita ureditev centra Ig – zelena Infrastruktura

Župan je uvodoma pojasnil, da je bilo treba celoten projekt ureditve centra Iga zaradi pogojev dveh različnih javnih razpisov – za trajnostno mobilnost in za zeleno infrastrukturo – razdeliti na dva dela. Del, ki se nanaša na trajnostno mobilnost, je občinski svet že obravnaval in potrdil, predloženi investicijski program pa sedaj ločeno obravnava ukrepe na področju zelene infrastrukture. Skupna vrednost investicije po tekočih cenah znaša 2.249.118,26 EUR z DDV, od tega je predvidenih 1.363.013,74 EUR nepovratnih sredstev ESRR in nacionalne udeležbe. Zaključek projekta je predviden leta 2029.

Projektant Rok Perme je predstavil predvidene ukrepe, ki so vključeni v projekt celovite ureditve centra Iga s poudarkom na zeleni infrastrukturi.

Jože Virant je zastavil vprašanje glede dimenzij oziroma razpoložljivosti prostora med objektom pošte in stavbo Občine Ig.
Župan je pojasnil, da je na omenjeni lokaciji predvidenega dovolj prostora, ki med drugim omogoča tudi postavitev prireditvenega šotora.

Alenka Jeraj je odprla vprašanje glede dolgoročnega vzdrževanja zasajenih površin in zanimalo jo je, kdo bo izvajal zalivanje dreves. Nadalje je povprašala o višinski ureditvi platoja pred Morostigom (ali bo v istem nivoju), kje bodo po novem sedeli obiskovalci, kje bodo potekale prireditve, saj meni, da bi bilo škoda odstraniti obstoječi zid in klopi. Zanimalo jo je tudi, ali se predvideva odstranitev dreves nasproti pošte.
Župan je pojasnil, da za vzdrževanje obstajajo tehnične rešitve glede zalivalnih sistemov in pripadajoče opreme, preostali detajli pa so še v fazi usklajevanja oziroma dogovora. Glede prostora za prireditve je poudaril, da bodo te potekale pred stavbo občine, kjer bo površina znatno večja, kot je trenutni prostor pred Morostigom. Pojasnil je, da med stavbo občine in Morostigom ni višinske razlike. Za sedenje obiskovalcev bodo klopi nameščene na trgu, v parku ter ob cerkvenem zidu v sklopu pokrite tržnice pa bodo urejene tudi sanitarije. Glede obstoječih dreves nasproti pošte je zagotovil, da se ne bodo odstranila, temveč se bodo presadila na drugo ustrezno lokacijo.
Projektant Rok Perme je dodal, da izbor rastlin temelji na večjem deležu trajnic, ki so prilagojene okolju in ne zahtevajo obsežnega ali zahtevnega vzdrževanja. Načrtovani so zadrževalniki  padavinske vode za namen zalivanja zelenih površin in dreves. 
Zuhra Jovanovič je zastavila vprašanje glede ureditev med objektom kaplanije in stavbo občine ter kakšna je predvidena namembnost oziroma funkcija tega prostora. Zanimalo jo je tudi, kolikšen je rok obveznega vzdrževanja projekta po njegovem zaključku.
Projektant Rok Perme je pojasnil, da je na tem območju izbrana arhitekturna rešitev s klasičnim tlakovanjem.
Župan je dopolnil, da bodo na tem mestu v primeru morebitne ureditve zdravstvenih ambulant urejena parkirišča. Glede pogodbenih obveznosti pa je pojasnil, da je občina po zaključku sofinanciranega projekta zavezana k petletnemu obdobju spremljanja in vzdrževanja ureditve.
Rado Lovšin je povprašal o prostorski ureditvi v neposredni okolici objekta pošte na severni strani.
Župan je pojasnil, da je bila v projektu upoštevana zahteva lastnikov objekta, na podlagi katere se njihova parkirna mesta na tem območju prestavijo, vendar se v celoti številčno ohranijo.

Sklep št. 2:
Občinski svet Občine Ig sprejme naslednje sklepe: 
1. Potrdi se INVESTICIJSKI PROGRAM za projekt: Celovita ureditev centra Ig – zelena infrastruktura.
2. Vrednost investicije po tekočih cenah znaša 2.249.118,26 EUR z DDV oz. 1.864.646,04 EUR brez DDV. 
3. Vire financiranja zagotavljajo:

	[bookmark: _Toc209469092]VIRI FINANCIRANJA
	SKUPAJ V EUR
	DELEŽ

	UPRAVIČENI STROŠKI
	1.703.767,16
	75,75 %

	EU sredstva
	681.506,87
	30,30 %

	Slovenska udeležba
	681.506,87
	30,30 %

	Lastna sredstva
	340.753,43
	15,15 %

	NEUPRAVIČENI STROŠKI
	545.351,11
	24,25 %

	EU sredstva
	0,00
	0,00 %

	Slovenska udeležba
	0,00
	0,00 %

	Lastna sredstva
	545.351,11
	24,25 %

	SKUPAJ
	2.249.118,26
	100,00 %

	EU sredstva
	681.506,87
	30,30 %

	Slovenska udeležba
	681.506,87
	30,30 %

	Lastna sredstva
	886.104,53
	39,40 %



4. Odobri se izvedba investicije.

Glasovanje:  13 ZA, 0 PROTI, 0 VZDRŽANIH 
Ugotovi se, da je bil sklep soglasno sprejet.

Ad 6
Obravnava Odloka o podelitvi koncesij za opravljanje javne službe na področju zdravstvene dejavnosti družinske medicine in fizioterapije na območju občin Ig in Škofljica (1. branje)

Župan je uvodoma pojasnil, da je občina uspešno pridobila dodatno mesto za splošnega zdravnika ter za dejavnost fizioterapije. Pri tem je poudaril, da bo podelitev koncesije izvedena v sodelovanju z Občino Škofljica, pred tem pa je potrebno sprejeti Odlok o podelitvi koncesije za opravljanje javne službe na področju zdravstvene dejavnosti družinske medicine in fizioterapije na območju občin Ig in Škofljica.
Kot primer dobre prakse je navedel Občino Ribnica, kjer deluje šest fizioterapevtov, ter izrazil namero, da bo tudi Občina Ig v prihodnje poskušala pridobiti dodatne koncesije na tem področju.
Glede izvedbe postopkov je pojasnil, da bo Občina Škofljica Odlok obravnavala po skrajšanem postopku. V Občini Ig pa je predlog, da se prvo branje Odloka opravi danes, potem bo gradivo najprej predloženo Odboru za družbene dejavnosti ter Statutarno-pravni komisiji, nato pa bi Odlok potrdili na korespondenčni seji Občinskega sveta. 
Fizioterapevtska dejavnost se bo začasno preselila na lokacijo na Zagorici v prostore bivše ambulante, kjer bo predhodno treba zamenjati vsa okna. Ključni pogoj pri tem je, da celotno potrebno opremo zagotovi in pripelje koncesionar sam.

Alenka Jeraj je zastavila vprašanje, ali je predvidena selitev fizioterapije na Zagorico le začasne narave, dokler se ne uredijo prostori v objektu kaplanije.
Župan je pojasnil, da je objekt kaplanije trenutno v postopku rušitve. Dolgoročni načrt občine predvideva, da se po izgradnji novega objekta v center Iga trajno preseli vsa zdravniška dejavnost (zdravnik družinske medicine, fizioterapevti in ginekolog). 

Župan je v nadaljevanju svetnice in svetnike seznanil, da je občina v sklopu izvedbe arheoloških raziskav pridobila šest ponudb za gradnjo povezovalne ceste pri pokopališču. Vrednost najugodnejše ponudbe znaša 250.000,00 EUR, z upoštevanjem morebitnih nepredvidenih del pa se predvideva končni znesek, ki bo to vrednost nekoliko presegel.

Sklep št. 3:
Občinski svet Občine Ig sprejme sklep, da se Odlok o podelitvi koncesij za opravljanje javne službe na področju zdravstvene dejavnosti družinske medicine in fizioterapije na območju Občin Ig in Škofljica v predloženem besedilu da v nadaljnjo obravnavo.
Glasovanje: 13 ZA, 0 PROTI, 0 VZDRŽANIH
Ugotovi se, da je bil sklep soglasno sprejet.

Župan je določil časovni razpored sej delovnih teles ter izvedbo korespondenčne seje. Seji bosta potekali v ponedeljek, 21. septembra 2026, po naslednjem razporedu:
· Odbor za družbene dejavnosti bo sejo pričel ob 17.00,
· Statutarno-pravna komisija pa se bo sestala ob 17.30.
Na sejah delovnih teles bodo člani obravnavali Predlog Odloka o podelitvi koncesij za opravljanje javne službe na področju zdravstvene dejavnosti družinske medicine in fizioterapije na območju Občin Ig in Škofljica.
Naslednji dan, v torek, 22. septembra 2026, bo sledila dopisna seja Občinskega sveta Občine Ig, na kateri bodo svetniki odločali o sprejemu navedenega Odloka.

Ad 7
Obravnava in potrditev predloga Rebalansa 4 proračuna Občine Ig za leto 2026

Župan je pojasnil, da je predlagani Rebalans proračuna št. 4-2026 pripravljen predvsem zaradi finančne in časovne uskladitve projektov v centru Iga. Poudaril je, da občina v letošnjem letu za potrebe financiranja proračuna ne bo najemala načrtovanega kredita, saj so bila zagotovljena ustrezna lastna sredstva.
Kot glavni razlog za sprejem Rebalansa proračuna 4-2026 je terminska uskladitev projektov ureditve centra Ig: Pri projektih »Celovita ureditev centra Ig – zelena infrastruktura« in »Ukrepi trajnostne mobilnosti« se prvotno načrtovani prihodki iz državnega proračuna in Kohezijskega sklada Evropske unije v večini prestavljajo v leto 2028, in sicer v skupni višini 1.148.629 EUR.
Zagotovitev dodatnih sredstev znotraj Načrta razvojnih programov (NRP) 2026–2029: Od sprejetja prejšnjega rebalansa (št. 3) se je pokazala potreba po prerazporeditvi in zagotovitvi dodatnih finančnih sredstev za naslednje investicijske projekte:
· gradnjo pločnika Golo,
· gradnjo in ureditev občinskih cest,
· urejanje Zbirnega centra Matena,
· gradnjo povezovalne ceste ob pokopališču na Igu,
· nakup intervencijskega vozila za potrebe Gasilske zveze Ig,
· pričetek preureditve poslovnih prostorov na naslovu Zagorica 13,
· nakup čistilnega stroja za potrebe Osnovne šole Ig (za čiščenje športne dvorane),
· sanacijo obzidij na pokopališčih Kurešček in Golo,
· RTC Zapotok.
Rebalans proračuna usklajuje tudi namenska sredstva omrežnine za oskrbo z vodo in odvajanje odpadnih voda. Načrtovani prihodki se znižujejo na postavki oskrbe s pitno vodo za 77.692 EUR ter na postavki odvajanja odpadnih voda za 43.953 EUR.

Z uveljavitvijo rebalansa se skupni načrtovani prihodki proračuna znižujejo za 1.185.101,28 EUR, skupni odhodki pa se zmanjšujejo za 1.235.101,28 EUR. 

Sklep št. 4:
Občinski svet Občine Ig sprejme predlog Rebalansa 4 proračuna Občine Ig za leto 2026. 
Glasovanje: 13 ZA, 0 PROTI, 0 VZDRŽANIH 
Ugotovi se, da je bil sklep soglasno sprejet.

Ad 8
Seznanitev s Poročilom o opravljenem nadzoru nad izvajanjem gospodarske javne službe redno vzdrževanje javnih cest

Predsednica Nadzornega odbora Anita Nikolić je prisotne seznanila s poročilom o opravljenem nadzoru nad izvajanjem gospodarske javne službe (GJS) rednega vzdrževanja javnih cest.

Pojasnila je, da je nadzor potekal v drugi polovici preteklega leta v skladu z letnim programom dela za leto 2025. Postopek usklajevanja je bil zaključen v začetku letošnjega leta, končno poročilo pa je bilo izdano 13. 4. 2026. Predmet nadzora je bila presoja dejanskega stanja ter pravilnosti in smotrnosti izvajanja rednega vzdrževanja javnih cest, pri čemer investicijsko vzdrževanje ni bilo vključeno v obseg nadzora.
V nadzoru je bilo ugotovljenih več pomanjkljivosti in neskladnosti. Ugotovljene so bile sistemske neučinkovitosti pri samem načrtovanju, in sicer niso bili pripravljeni ključni planski dokumenti, kot sta štiriletni in letni plan vzdrževanja cest, ki bi jih moral v skladu s takrat veljavnim odlokom potrditi občinski svet.
Izvajanje same službe ter posredni nadzor nad finančnim delom sta se izvajala pomanjkljivo, kar predstavlja povečano tveganje za negospodarno in netransparentno porabo proračunskih sredstev.
Ugotovljene so bile neskladnosti z zakonodajo s področja javnih financ, javnega naročanja in vzdrževanja cest. Kljub sklenjenim štiriletnim okvirnim sporazumom namreč niso bili podpisani obvezni letni pisni aneksi k pogodbam.
Predsednica NO je ob tem poudarila, da je bila gospodarska javna služba kljub pomanjkljivostim organizirana, se je izvajala, občina pa je zanjo zagotavljala ustrezna sredstva. Nadzorni odbor je zaznal precej možnosti za izboljšave in izdal ustrezna priporočila. Ob tem je pohvalila občinsko upravo, ki je že med samim nadzorom začela z izvajanjem priporočil, zaradi česar so bili določeni dokumenti sprejeti že mesec dni kasneje. V imenu Nadzornega odbora se je zahvalila občini za korektno sodelovanje ter pravočasno posredovanje zahtevane dokumentacije in pojasnil.

Simon Krajzl je zastavil vprašanje glede natančnega števila izdanih priporočil ter zanimalo ga je, koliko izmed teh priporočil je že uspešno realiziranih. Spomnil je tudi, da je Odbor za  komunalo, infrastrukturo, varovanje okolja in prostora nekatere dokumente glede planov vzdrževanja obravnaval.
Anita Nikolić je odgovorila, da je Nadzorni odbor v poročilu oblikoval štiri priporočila.
Župan je pojasnil, da je občina že pristopila k reševanju ugotovljenih pomanjkljivosti, in sicer so ustrezno popravili občinski odlok, vse tekoče postopke pa sedaj dosledno izvršujejo v skladu s tem novim odlokom in zakonodajo.

Mira Žagar je izpostavila, da bo v prihodnje potrebno izvajanje teh priporočil in planov sproti natančno preverjati in nadzorovati. Dodatno je pojasnila, da je do sedaj letni plan vzdrževanja cest pripravil izvajalec, Odbor za  komunalo, infrastrukturo, varovanje okolja in prostora pa jih je obravnaval v sklopu sprejemanja proračuna. Prav tako tudi občinski svet.  

Alenka Jeraj je izrazila zaskrbljenost nad slabšo realizacijo in zastavila vprašanje, ali oseba, ki likvidira proračunske račune, natančno preveri specifikacijo opravljenih storitev in upravičence.
Anita Nikolić je pojasnila, da je bil nadzor opravljen na podlagi finančnih dokumentov in prejetih poročil. Izvajalec pripravi letno poročilo in izvedbeni načrt, ki ju nato pregleda in potrdi občinska uprava. Poudarila je, da mora biti kontrola dokumentacije vedno jasno vidna. Pripravila je tabelarični pregled ključnih dokumentov za izvajanje predmetne gospodarske javne službe, ki bo občini v pomoč pri nadaljnjem delu.

Mojca Marija Kučič se je navezala na prvo priporočilo in povprašala, ali to neposredno predlaga zamenjavo trenutnega koncesionarja. Zasledila je, da je koncesionarju z avgustom potekla pogodba. 
Anita Nikolić je odgovorila, da Nadzorni odbor ni odredil zamenjave, temveč je občini predlagal, naj se to možnost natančno preuči. 
Župan je pojasnil, da gre pri tem za zahteven, trofazen postopek. Trenutno je občina v fazi izbire in pridobivanja ponudb. Pri tem je pojasnil, da so prejeli eno prijavo za izvajanje letne službe, eno prijavo za izvajanje zimske službe ter eno prijavo, ki pokriva obe področji vzdrževanja. V nadaljevanju sledijo postopki podrobne preučitve prispelih ponudb, pogajanja in končna izbira izvajalca.

Rado Lovšin je opomnil, da ima v spominu, da smo se pogovarjali, da naj bi občina s koncesionarji sklepala krajše, dvoletne pogodbe.
Župan je pojasnil, da veljavni odlok omogoča sklenitev koncesije za obdobje od enega do osmih let. Poudaril je, da bo ključno vzpostaviti bistveno strožji nadzor nad samim izvajanjem storitev. V kolikor se ugotovijo kršitve ali napake, pa ima občina vedno možnost uveljavitve odpovedi pogodbe.

Ad 9
Pobude in vprašanja

Alenka Jeraj je zastavila vprašanje glede trenutnega stanja in poteka postopkov za pripravo Občinskega podrobnega prostorskega načrta (OPPN 14 - 1) na območju nasproti vrtca.
Župan je pojasnil, da je za obravnavo te tematike sklican sestanek z lastniki v sredo, 23. 9. 2026 ob 17.00, na katerega je svetnico Alenko Jeraj ter ostale svetnike tudi povabil, da se seznanijo z vsemi podrobnostmi. Poudaril je, da so predpogoj za pripravo OPPN 14 - 1 geodetske meritve in načrtovanje umestitve cestne infrastrukture. Ključna osnova je celostna ureditev celotnega oboda, s čimer se morajo strinjati vsi lastniki zemljišč. Občina teh postopkov ne bo financirala in se ne more individualno usklajevati s približno 40 različnimi lastniki. V postopek je vpletenih veliko mnenjedajalcev (npr. JP VOKA Snaga, Petrol d. d. itd.), ki bodo podali svoje pogoje.

Anton Modic je spomnil na pretekle pogovore izpred nekaj let, ko so lastnikom že bila predstavljena dejstva glede OPPN. Izpostavil je, da morajo lastniki sami rešiti medsebojna nesoglasja, saj se na območju t. i. "Ptičjega gaja" vedno pojavi nekdo, ki nasprotuje predlogom. Opozoril je, da v predlogih sploh ni bila upoštevana obstoječa občinska cesta, ter ocenil, da postopek ne bo zaključen, dokler lastniki med seboj ne dosežejo konsenza in na občino ne pridejo s skupnim predlogom.
Župan je zavrnil očitke, ki jih je prejel, da se na področju izgradnje Doma starejših občanov nič ne dela, ter poudaril, da občina aktivnosti izvaja, vendar postopki zahtevajo svoj čas. Vrata občinske uprave so odprta vsakomur, ki bi želel informacije. 
Mojca Marija Kučič je izpostavila problematiko izpadov električne energije v Iški ob vsakem močnejšem neurju.
Župan je odgovoril, da z družbo Elektro Ljubljana potekajo pogovori o umestitvi novega kablovoda in postavitvi nove transformatorske postaje, s čimer bi rešili poslovno cono, del Iške in preostala območja. Opozoril je, da se Elektro sooča s pomanjkanjem finančnih sredstev. Predlaga, da tudi vaščani poročajo in se obračajo na elektrodistributerja.
Simon Krajzl je dodal, da dežurne službe Elektra ob morebitnem izpadu posamezne faze sicer hitro posredujejo in napako odpravijo.

Mojca Marija Kučič je opozorila tudi na nepravilnosti pri delovanju javne razsvetljave (JR), saj svetilke pogosto svetijo tudi podnevi.
Župan je pojasnil, da je težava ravno tako nastala na prižigališču v Strahomerju. Z zamenjavo prižigališča so težavo odpravili. Dolgoročna rešitev predvideva zmanjšanje napetosti (voltaže) in zamenjavo prižigališč. Pove, da je finančni okvir posodobitve JR, ki znaša skupaj približno 1.200.000 EUR z DDV oz. približno 1.000.000 EUR brez DDV: 350.000 EUR za zamenjavo obstoječih svetilk z energetsko varčnimi, 350.000 EUR za izgradnjo novih linij ter 250.000 EUR za vzpostavitev pametne inštalacije (sistem upravljanja).

Sabino Prislan (SVS Dobravica) je zanimalo, ali je že na voljo načrt oziroma mikrolokacije, kjer bodo stale nove luči javne razsvetljave.
Župan pojasni, da lahko načrt JR pogleda na občini. 

Anita Nikolić je ob tem pripomnila, da podzakonski akti in veljavni pravilniki že natančno določajo tudi obvezo rednega vzdrževanja javne razsvetljave.

Sabino Prislan (SVS Dobravica) je na podlagi prikazane grafične skice zanimalo, kako bo urejeno novo avtobusno postajališče – ali bosta zgrajena dva ločena prometna otočka (eden za povezovalne linije in eden za linijo LPP 19).
Župan je pojasnil, da bo urejeno pokrito postajališče s streho, ki bo obsegalo tri perone skupaj (tri parkirna mesta za avtobuse). Dodal je še informacijo, da bodo javne sanitarije (WC) urejene pred stavbo občine in ne na sami postaji.

Župan je ob koncu seznanil prisotne, da je naslednja redna seja Občinskega sveta predvidena za sredo, 14. oktobra 2026.

Seja se je zaključila ob 18.20.  




Zapisala:									Zlatko Usenik
Petra Mihelič Jakič  							       	     župan

